U Sisku, 5. siječnja 2024. Godine

**IZVJEŠTAJ O RADU ZA 2023. GODINU**

CSIT - Centar za svemirsku i inovativnu tehnologiju   
Adresa Marijana Cvetkovića 2, Sisak, OIB 73604838992, IBAN HR5323400091111077724, e-mail: info@csit.hr

1. **PROJEKTI**

1.1. Prema potpisanom Ugovoru realiziran je prvi dio, a to je priprema tehničke dokumentacije za izradu PPT potisnika za male satelite ( mali raketni motor za pogon satelita u orbiti) i trenutno je faza implementacije te priprema ispitivanje u termovakumskoj komori na Institutu Ruđer Bošković u Zagrebu. Nakon ispitivanja trebala bi krenuti i druga faza izrada i lansiranje satelita klase CubeSAT 1U sa ugrađenim našim potisnikom i izrađene strukture( kućište) na bazi najnovijih odličnih rezultata istraživanja materijala na Metalurškom fakultetu u Sisku.

1.2. Donesena je odluka za pokretanje projekta MyCHIP, 8. ožujka 2023.

U zadnjih 6 mjeseci Europska unija je pokrenula novu tehnološku strategiju pod nazivom “Akt o čipovima” koji je i službeno usvojen početkom lipnja 2023. Slijedom te strategije EU donio sam odluku početkom ožujka o pokretanju i financiranju projekta “MyCHIP” .

Projektom želimo početi novo razdoblje u Sisačko -moslavačkoj županiji ,a posebno u Sisku, a to je stvaranja visokostručnih ljudskih resursa kao osnovnih uvjeta za razvoj čipova i kroz neko vrijeme i proizvodnju čipova. Realizacijom projekta želimo od naše županije i grada stvoriti tehnološki vrlo naprednu sredinu , koja bi mogla biti mamac za investicije i dolazak drugih stručnjaka ali i osnivanje novih STARTUP firmi, posebno iz područja svemirske tehnologije I dizajniranje I proizvodnja čipova.

**Stručni predavač i voditelj radionice**: dr.sc. Jurica Kundrata, vodeći stručnjak u segmentu dizajniranja i izrade čipova.

Do danas smo organizirali tri ciklusa stručnih predavanja i okupili zajednicu od 25 mladih stručnjaka od kojih je 12 aktivno završilo prvu fazu. Konačni cilj procesa edukacije u projektu je izrada 10-12 čipova koji su osmišljeni i dizajnirani u našoj županiji. Planirano je da prvu generaciju čipova završimo u studenom 2023. Za sada sličan proces stvaranja stručnih ljudskih resursa u ovom dijelu Europske Unije ali ne i jednak ima FER u Zagrebu.

1.3. Donesena je odluka opokretanju projekta ORBIS 1, studeni 2023.

Projektom “ORBIS” želimo lansirati satelit klase ”FEMTO” firme AmbaSat iz Velike Britanije u niskoj orbiti (LO) i testirati funkciju novog dizajniranog čipa za kontrolu i nadzor budućeg ionskog motora ( Ionski potisnik). Čip je dizajnirao i pripremio dr.sc. Jurica Kundrata u okviru našeg projekta MyCHIP.

**2. PROMOTIVNE AKTIVNOSTI:**

2.1. vd ravnatelj Centra, Stevče Arsoski imenovan je članom Referentne skupine za svemir pri Ministarstvu znanosti i obrazovanja, za sada jedino službeno tijelo koje se brine o razvoju svemirskog programa u Hrvatskoj.

2.2. Na poziv veleposlanika Indije ostvaren je prvi ali zanimljivi kontakt s svemirskim programom Indije. Na sastanku je obostrano predložena suradnja što je vrlo zanimljivo jer je Indija jedna od vodečih zemalja u svijetu u razvoju svemirske tehnologije.

2.3. Ažurirana je web i FB stranica Centra.

2.4. Proces fiskalne odgovornosti Centra u okviru protokola Sisačko-moslavačke županije uspješno je proveden, kao i svi prateći dokumenti.

2.5. Uspješno smo predstavili rad Centra i projekte koje provodimo na HRT-u u okviru emisije “zelena linija”, emisija je trajala cca 30 minuta.

**3. PROVEDBA FINANCIJSKOG PLANA:**

3.1. Financijske aktivnosti Centra uspješno provodi ugovoreni financijski servis KONTO-CONSULTING, Sisak. Sve financijske aktivnosti usklađuju se s Sisačko-moslavačkom županijom.

**4. ORGANIZACIONE AKTIVNOSTI**

4.1. Suradnja vd ravnatelja i UV centra je na primjerenoj razini, za sve aktivnosti članovi UV su pravodobno informirani I konzultirani, te nakon toga vd ravnatelj je pokrenuo predložene aktivnosti.

4.2. vd ravnatelj uspješno je završio izobrazbu iz područja fiskalne odgovornosti SMŽ.

v.d. ravnatelj:

Stevče Arsoski